Kansel toe? 9 Verkeerde redes om ja te sê | SARIE BRUID
Jy staan op trou, die koek is versier, die gaste genooi. Hokaai! Dink eers mooi: is jy seker jy trou om die régte redes?
Al jou vriendinne sweef in ’n waas van tulle en kant die kerkpaadjie af. En jy brand vir jou beurt. Net môre gaan jy ja sê vir jou kêrel… Hokaai! Kyk net nog ’n slag na die man wat voor die kansel aan jou sy gaan staan. Jy gaan die volgende vyftig jaar of wat elke oggend langs hom wakker word. Hoe laat dit jou voel? Onthou, in SA skei twee uit elke vyf paartjies en jy wil nie deel van die statistieke wees nie.
Lydia van der Merwe gesels met Leoni Moolman, sielkundige van Bloemfontein, en Kobus van der Merwe, Imago-huweliksterapeut van Pretoria, wat ’n paar trou-valstrikke noem.
Ons bly in elk geval saam, trou is die logiese volgende stap.
Ek wil graag kinders hê.
Hy het my met so ’n groot gebaar gevra om te trou, ek kon eenvoudig nie nee sê nie.
Ek word 35 (of 45 of 55).
Ek is bang ek verloor hom as ek nie dadelik instem nie.
Al jou vriende is al getroud.
Jou ouers/familie oefen druk uit.
Ek brand om my troue te beplan, sien myself van kindsbeen af in ’n wit trourok, weet al hoe die koek en kaartjies moet lyk.
Ek wil wegkom uit die huis, maar kan nie my eie plek bekostig nie.
IS TROU DIE REGTE STAP?
Maak seker jy is om die regte redes saam met hom, dat jy saam met hom oud wil word. Is die basiese grondslag vir die huwelik daar? Intimiteit, kommunikasie, respek, gedeelde belangstellings, dieselfde waardes? Wat is jou redes?
Moet nooit dink hy is die enigste vis in die see nie. Dan gaan jy vir seker by hom bly.
Maak lysies van die voor- en nadele van jul verhouding.
Leer om jou intuïsie te vertrou. As jy in jou hart twyfel of jy met hom moet trou, moenie dit ignoreer nie.
Vrees kan nooit jou motief vir enige gedrag of besluite wees nie. Dit is negatief.
Soms is dit nodig om vir perspektief met ’n sielkundige/berader te gaan praat.
Leoni: 051 436 6868, leonikantoor@mweb.co.za
Kobus: 082 331 4704, kobus@ident.co.za, www.huwelike.co.za
Vorige artikel VIDEO: Verloofdes raak 70 jaar ouer in 5 minute
Volgende artikel 10 wenke om jou ’n model-trougas te maak!